**ЦЕНТРУ ЗА СТРАНЕ ЈЕЗИКЕ**

**НАСТАВНО-НАУЧНОМ ВЕЋУ**

**ФИЛОЗОФСКОГ ФАКУЛТЕТА УНИВЕРЗИТЕТА У НИШУ**

Никола Татар, наставник страног језика

Центар за стране језике

**Предмет:** Извештај о студијском боравку на Универзитету у Кемницу и учешћу на научном скупу *Digital English World-Wide: Corpus and Discourse Analyses*

Поштоване колегинице и колеге,

У складу са Одлуком о одобравању плаћеног одсуства бр. 191/1-15-21-01, коју је 29. маја 2019. године донело Наставно-научно веће Филозофског факултета, у периоду од 27. јуна до 7. јула боравио сам у Немачкој, где сам учествовао на научном скупу *Digital English World-Wide: Corpus and Discourse Analyses*, који су на Универзитету у Кемницу организовале колеге проф. Јозеф Шмит, Џесика и Винћенцо Дескали са тамошњег Департмана за англистику. Поред мене, на студијском боравку биле су и две колегинице са докторских студија, одсек Филологија (Англистика), које су успешно изложиле своје радове на научном скупу. Студијски боравак подразумевао је наш рад у библиотеци Универзитета у Кемницу, која је богата насловима како папирних издања тако и електронских. Другог дана конференције одржао сам своје излагање под називом „The Truth about ʼ*Global Warmingʼ*: Honesty or Euphemisms in the Digital Mediaˮ, у коме сам на основу корпуса објаснио да поред великих напора и препорука једног од најчитанијих британских новинских портала, амерички пандан још није усвојио искренију терминологију, већ и даље користи еуфемизме за глобално загревање. У наставку сам поменуо и да је теорија Рут Водак узета за теоријски оквир овог излагања. Поред тога, активно сам учествовао у дискусијама у току целе конференције. Наравно, постоје и планови о даљој сарадњи.

У нади да ће овај извештај бити прихваћен, унапред вам захваљујем.

У Нишу, 10. 7. 2019. године С поштовањем,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Никола Татар, наставник страног језика

Центар за стране језике