**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ У НИШУ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Игњатовић, Јован, Сања | | | | | |
| Датум и место рођења | | | 19.06.1986. године, у Нишу | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет у Нишу | | | | | |
| Студијски програм | | | Англистика | | | | | |
| Звање | | | Дипломирани филолог англистике | | | | | |
| Година уписа | | | 2010. | | | | | |
| Година завршетка | | | 2014. | | | | | |
| Просечна оцена | | | 9.6 | | | | | |
| **Мастер студије, ~~магистарске студије~~** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет Ниш | | | | | |
| Студијски програм | | | Англистика | | | | | |
| Звање | | | Мастер филолог англистике | | | | | |
| Година уписа | | | 2014. | | | | | |
| Година завршетка | | | 2015. | | | | | |
| Просечна оцена | | | 10.00 | | | | | |
| Научна област | | | Англоамеричка књижевност и култура | | | | | |
| Наслов завршног рада | | | Наративи у збиркама кратких прича *Нешто што сам мислила да ти кажем* и *Голи живот* ауторке Алис Манро – Изван оквира реалистичног приповедања | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет у Нишу | | | | | |
| Студијски програм | | | Филологија | | | | | |
| Година уписа | | | 2015. | | | | | |
| Остварен број ЕСПБ бодова | | | 152.00 | | | | | |
| Просечна оцена | | | 9.67 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Ignjatović, Sanja. "Almodovar's Julieta and Munro's Juliet - Beyond Cultures." *Canada 150 Filmed*: 53-64. Novaković, Jelena & Vesna Lopičić, Eds. Beograd: University of Belgrade, Faculty of Philology & Serbian Association for Canadian Studies, 2019. ISBN: 978-86-6153-571-0 (M14) | | | | | | М14 | |
| Лик Јулије ауторке Алис Манро представља својеврсни портрет жене који се као мозаик склапа из три приче, и то су „Случајност“, „Ускоро“ и „Тишина“. Он је специфичан јер Манро, и Алмодовар инспирисан њом, на различите начине истражују породичне односе, и личне трагедије маскиране у свакодневици. Због културолошких разлика ауторке и редитеља, овај рад покушава да изађе из оквира поређења и бави се универзалностима у мотивацијама лика Јулије и верзије коју нуди Алмодовар. Рад такође истражује перцепцију рода, односно жене у односу на питања личне слободе и породичних односа, како у контексту специфичних култура (канадске и шпанске), тако и у погледу транскултуралних универзалности. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | Ignjatović, Sanja. "The Post- in Contemporary Canadian Short Fiction." *Jezik, književnost, teorija - Tematski zbornik radova*: 549-564. Mišić Ilić, Biljana & Vesna Lopičić (Eds.). Filozofski fakultet u Nišu, 2019. ISBN: 978-86-7379-495-2 UDC UDK 821.111(71).09-32 (M14) | | | | | | М14 | |
| Како постоји тенденција да се поједини аспекти поетике савремене књижевности категоризују као пост-савремени (post-contemporary), у овом раду се представљају аргументи у корист тезе да они заправо припадају пост-постмодерни, правцу који произилази из постмодерне, а да су све даље класификације заправо терминолошки варијетети који се односе на исти концепт. Илустрације из савремених канадских кратких прича објављених у периоду од 2006. до 2016. године имају за циљ да покажу на који се то начин постмодерна манифестује у савременој канадској књижевности. Главни циљ рада је да се идентификује оно што је заједничко савременој канадској краткој причи, као и да се она постави у контекст или постмодерне или пост-постмодерне поетике. Главно питање које рад поставља јесте да ли заиста постоји пост-постмодерна књижевност, и ако је тако, шта нам та поетика говори о тренутку у коме живимо. Избор прича представљених у овом раду инспирисан је утиском да управо гласови нових канадских писаца, писаца који се баве сличним темама, нуде најбољи увид у то какве су то промене у друштву довеле до онога што се назива пост-постмодерним стањем. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 3 | Ignjatović, Sanja. “The Linguistic Groundwork for Cognitive Poetics.” *Philologia Mediana*, X/10. Niš: Filozofski fakultet Univerziteta u Nišu, 2018, pp. 103-118. (M51) | | | | | |  | |
| Овај рад се бави испитивањем повезаности фундаменталних концепата (когнитивне) лингвистике и науке која је из ње настала – когнитивне поетике. Прецизније, рад истражује како су конкретно два процеса која омогућују комуникацију – концептуализација и категоризација – кључни за разумевање процеса којима се наратив и ствара, као и процеса рецепције текста и његове интерпретације. Затим, рад испитује утемељеност когнитивне поетике на когнитивним и културолошким моделима као релевантним за књижевну критику, а одговара на питање како је могуће постићи одређено значење у тексту; односно, како когнитивне структуре утичу на и омогућавају разумевање текста како на нивоу појединачних елемената, тако и целине. Когнитивна поетика се у овом раду испитује као интердисциплинарни инструмент или метода која олакшава интерпретацију одређених аспеката наратива, али која се никако не може сматрати „објективном“ или „научном“ заменом за књижевну теорију или критику. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 | Ignjatović, Sanja. “Space Representation in Zsuzsi Gartner’s *All the Anxious Girl on Earth*” У: Мишић Илић, Биљана и Весна Лопичић (ур.). *Језик, књижевност, простор – Тематски зборник радова*: 59-74. Филозофски факултет, 2018. ISBN: 978-86-7379-473-0 UDK 821.111(71).09-32 (M14) | | | | | | М14 | |
| Главна идеја овог рада је да утврди у којој је мери практично користити методе које интердисциплинарно поље когнитивне поетике нуди, и предочи потенцијалне недостатке истих. Такође, рад се бави дефиницијом простора, као и могућим проблемима у два приступа простору – аналитичком, присутном у когнитивној лингвистици, и синтетичком, присутном у књижевној критици и когнитивној поетици. Другим речима, у раду се предлаже да интеракција између граматичких и лексичких супсистема на нивоу наратива доприноси укупном значењу, као и начину на који се просторни елементи наративизују. Шта више, циљ рада је да објасни механизам којим се производи специфично емотивна, друштвена, политичка, историјска, идеолошка или друга димензија текста у односу на простор, као и начин на који сликовне схеме као културолошки обојени елементи утичу на рецепцију текста. Из тог разлога, методолошки инструменти које нуде когнитивна лингвистика и когнитивна поетика биће искоришћени у анализи одабраних савремених канадских прича. Ове приче припадају збирци *Све узнемирене девојке на планети*, канадске ауторке Жужи Гартнер, а избор ових прича направљен је са идејом да би постмодерна књижевност, односно поетика антитотализације и неодређености између осталог понудила нове увиде јер се у свом дисконтинуитету и дислокацији ослања на читаоца који помно прати текстуалне знаке – лексичке и граматичке. Управо у тим случајевима у којима је наратив дислоциран, или тамо где је његов ток прекинут, механизми које читалац користи како би дошао до значења посебно су битни за тему овог рада, а просторни референти и елементи управу играју кључну улогу у разумевању таквих текстова. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 5 | Ignjatović, Sanja. "Defining Motherhood - Three Candian Short Stories." *Central European Journal of Canadian Studies*, vol. 12/13. Brno: Masaryk University, 2018, pp. 155-168. (M23) | | | | | | М23 | |
| Рад се бави темом материнства кроз испитивање тога шта чини лични идентитет и како се женски, али и мушки ликови, дефинишу у погледу родитељства. Три приче одабране за дискусију у овом раду су „Беба“ Крега Бојка, „Расцеп“ Клие Јанг, објављених у *The Journey Prize Stories* издању 2006. године, и „Штеточине за почетнике“ Жужи Гартнер, објављене у збирци *Све нервозне девојке на Земљи*, 2000. године, служе да илуструју сумњу у данас још увек присутне традиције и дискурс који идеализује концепт материнства (односно родитељства). Циљ рада је да испита како се културолошки конструише коцепт материнства као неодвојив од рода (женског) и концепта женствености, а затим и како то утиче на конструкцију личног идентитета. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 6 | Ignjatović, Sanja. Jaćević, M. “Interpreting the Present – The Rhetorical Function of Time in Michel Houellebecq’s Submission.” У: Мишић Илић, Биљана и Весна Лопичић (ур.). *Језик, књижевност, време – Kњижевна истраживања*: 499-509. Филозофски факултет, 2017. ISBN: 978-86-7379-445-7 UDK 821.133.1.09-31 (M14) | | | | | | М14 | |
| У овом раду анализира се роман *Потчињавање* Мишела Уелбека и то са циљем да се својство темпоралности објасни не само кроз улогу структуралног елемента текста, већ и кроз реторичку улогу. Аутори рада анализирају два аспекта наративне структуре на основу теоријског оквира који се базира на студији *Реторика фикционалности* Ричарда Волша. Дакле, наратив романа анализира се из перспективе (интер)контекстуалности, и реторичког представљања у тексту. Када су у питању контекст и време, истражују се референцијална својства текста, а са циљем да се изолују и на примерима покажу ефекти које текст ствара у процесу урањања, као и импликације односно потенцијално идеолошки исход интеракције фикционалног света и социополитичког контекста данашњице. Указујући на идеолошки обојене елементе наратива, као и на снажно ослањање наратива на референте и контекст стварног света, наглашава се субјективност историјске перспективе, епистемолошки амбигвитет и пародијски карактер романа. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 7 | Ignjatović, Sanja. “Feminist Voices in Alice Munro's Selected Short Stories.” *Perspectives on Gender in North America*. Otrisalova, Lucia, Ed. p.31-50. Bratislava: Stimul, 2017. ISBN: 978-80-8127-178-6. (M33) | | | | | | М33 | |
| Рад истражује феминистичке елементе у наративима кратких прича Алис Манро *Хтела сам нешто да ти кажем* и *Голи живот* из перспективе релевантних феминистичких питања данашњице. Анализом аутодиегетичких наративних техника у наративима кратких прича „Материјал“, „Око“ и „Голи живот“ откривају се лични и аутентични женски гласови, иначе готово невидљиви уплетени у тривијалне и свакодневне светове прича – гласови којима је иначе јавни домен недоступан. Дизајн ових аутодиегетских наратива ствара ефекат аутобиографске фикције, али заправо је карактеризација наизглед свакодневних и обичних ликова оно што замагљује границе између фикције и стварног света. Манро допушта женским ликовима да упливају у наизглед аутобиографски наратив и у том простору покрену питања рода и једнакости, као и проблема са којима се жене и данас срећу. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| Кандидаткиња, Сања Игњатовић, мастер филолог-англиста, испуњава све услове предвиђене одговарајућим законским и подзаконским актима (члан 40 Закона о високом образовању, члан 152 Статута Универзитета у Нишу, члан 135-137 Статута Филозофског факултета, Правилник о поступку припреме и условима за одбрану докторске дисертације Универзитета у Нишу од 04.06.2018. године, СНУ број 8/16-01-005/18-014). Овде се посебно мисли на уверење да је испунила све обавезе предвиђене студијским програмом докторских академских студија филологије на Филозофском факултету у Нишу (освојила је 152 ЕСПБ, положила све испите са просечном оценом 9,67 и уписала пети семестар) те тиме стекла право да поднесе захтев за одобравање пријаве теме докторске дисертације. Такође, кандидаткиња је приложила биографске податке, списак објављених радова и саме радове (наведени и описани на претходним страницама овог извештаја), име предложеног ментора и изјаву предложеног ментора о прихватању менторства, те, коначно, предлог и образложење теме и истраживања којим жели да се бави у својој докторској дисертацији. | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Милена Каличанин, доцент | | | | | | |
| Ужа научна област за коју је изабран у звање | | Филолошке науке, Англоамеричка књижевност и култура | | | | | | |
| Датум избора | | 10.09. 2014. | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | | milena.kalicanin@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Милена Костић *Културни идентитет српске дијаспоре у Канади*, Теме, часопис за друштвене науке, Универзитет у Нишу, 4/2011, октобар-децембар 2011, ISSN 0353-7919, UDC 316.723 (163.41) (71), 1257 -1270.  <http://teme2.junis.ni.ac.rs/public/journals/1/previousissues//teme4-2011/teme4-2011.htm> | | | | | | M24 | |
| 2 | Милена Костић, Весна Лопичић. *“She would never know“: Failed Cultural Contacts in Atwood`s The Man from Mars.*  Зборник радова *Сусрети народа и култура,*  2015. ISBN 978-86-6349-039-0, UDC 821.111(71).09316.7(71), уредник Мирјана Лончар-Вујновић, стр. 13-33. | | | | | | M13 | |
| 3 | Милена Каличанин *Fact vs. Fiction in Rudy Wiebe's Where is the Voice Coming From?* Neohelicon:Volume 44, Issue 1, June 2017.ISSN: 0324-4652 (Print) 1588-2810 (Online), doi:10.1007/s11059-017-0371-3 http://link.springer.com/article/10.1007/s11059-017-0371-3 стр. 169-176 | | | | | | M23 | |
| 4 | Милена Костић *Gender Trouble in Sandra Louise Birdsell’s “Night Travellers”: Attempt at Subversion of Patriarchal Mennonite Identity*, Gender in Literature, ed. Nieves Pascal and Jan Gbur, Pavol Jozef Safarik University in Kosice, Faculty of Arts, 2013, ISBN 978-80-8152-092-1, 135-162. | | | | | | M14 | |
| 5 | Милена Костић Весна Лопичић, “I Will not Cease to be’’: Voicing the Alternative in Beth Brant’s ‘’A Long Story’’, Central European Journal of Canadian Studies, volume 8, Masarykova Univerzita Brno 2012, ed. Jason Blake, ISBN 978-80-210-5970-2, ISSN 1213-7715, p. 23-31  <https://digilib.phil.muni.cz/handle/11222.digilib/125680> | | | | | | M23 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | **НЕ** |
| У складу са условима наведеним у чл. 13 Правилника о поступку припреме и условима за одбрану докторске дисертације Универзитета у Нишу од 04.06.2018. године (СНУ број 8/16-01-005/18-014), доц. др Милена Каличанин (девојачко Костић) је у претходних десет година објавила осам радова категорије М23 и три рада категорије М24 (укупно 44 бода у датим категоријама; минимални захтев је 4 бода). Такође, доц. др Каличанин укупно има један рад категорије М13, двадесетпет радова категорије М14, осам радова категорије М23, три рада категорије М24, четири рада категорије М33, шеснаест радова у категорији М51(укупно 203 бодова у датим категоријама, минимални захтев је 20 бодова / 24 бода, од којих највише 20% сме да буде у категоријама М33 и М34). | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | *Postmodern Interpretations of the Contemporary Canadian Short Story / Постмодерна тумачења савремене канадске приповетке* | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке | | | | | | |
| Ужа научна област | | | Англоамеричка књижевност и култура | | | | | | |
| Научна дисциплина | | | Књижевна теорија и критика | | | | | | |
| 1. | Предмет научног истраживања *(до 800 речи)* | | | | | | | | |
| У својој студији *Шта после теорије* (2003.), Тери Иглтон жустро напада феномен постмодернизма као последицу обесмишљене „апстракције“ (15), а посебно академске кругове који у постмодерној мисли, односно покушају да се норматив искриви са циљем постизања вештачког осећаја плуралитета вредности, виде „радикалну политичку“ (15) активност. Штавише, за Иглтона је „постмодерна предрасуда према нормативу“ (Eagleton 2003: 16) политички промашај који сугерише распад конзервативног буржоаског друштва, односно растапање културе на супкултуре (Eagleton 2003: 16), што је, закључује се, проблематично утолико што сам постмодернизам не нуди алтернативу или визију норматива, односно визију какву је модернизам, у свом тренутку, могао да понуди. Насупрот Иглтону који осуђује постмодерни култ културног и политичког мигранта (Eagleton 2003: 21), Линда Хачин види постмодерног ствараоца не као појединца без корена и традиције, већ као критичара који „проблематизује“ (Нutcheon 2004: xi) вредности на којима се друштво и култура темеље, и то изнутра – интегришући контрадикторност свог положаја унутар система вредности који се критикује и немоћ да се ван тог система, дискурса, постоји. У студији *Поетика постмодернизма* (2004.), Линда Хачин се бави концептом поетике у естетском, али и политичком смислу, а флуидност формалних и естетских карактеристика у књижевности види као резултат постмодернистичке потребе за тражењем узрока контрадикторности, али и као резултат инхерентне историчности било то кроз интертекстуалност или замагљивање граница између формалних и жанровских карактеристика (Hutcheon 2004: 11). У већ поменутој студији Терија Иглтона, *Шта после теорије*, наводи се да теорија „остаје неопходна“ (2003: 2), али и да је постала засићена „увидима мислилаца као што су Алтисер, Барт и Дерида“ (2003: 2), и да је процес њеног редефинисања већ и почео. Коментаришући студије културе, односно капитализам као главни узрок „промискуитетног“ спајања неспојивих форми и вредности (Eagleton 2003: 49), Иглтон закључује да култура остаје „специфична“ (Eagleton 2003: 74), а теорија, супротно томе, општа. Иако Иглтон, готово у постмодерном духу, види теорију као „нарцисоидни“ подухват (Eagleton 2003: 21), јасно је да потребу за теоријом види баш у њеној идеолошко-политичкој делатности. Из сличних разлога, али и даље супротстављена Иглтоновом песимистичком тумачењу постмодерне и постмодернизма, Линда Хачин стаје у одбрану постмодерних метода и форми као довољно савремених да управо разумеју друштвено-историјски моменат, али и да понуде политички коментар. У *Поетици постмодернизма* (2004.), Хачин наводи да је „кратак спој“ између „интензивне само-рефлексије и пародије“ последица покушаја да се разуме историја, односно прошлост (Hutcheon 2004: x), и да све контрадикције постмодернизма управо сугеришу свест о „идеолошким импликацијама [нас самих] у доминантној култури“ (Hutcheon 2004: x).  Водећи се идејом да постмодерну поетику можемо постматрати као инстумент за испитивање друштва и културе (Хачн), дисертација се конкретно бави проблемом постмодерне репрезентације са нагласком на иронију и пародију као методама у којима се огледа политико-идеолошка димензија стваралаштва. Циљ дисертације је да испита манифестације постмодерних метода у савременој канадској фикцији на примеру кратке приче са циљем да истражи како то савремена (канадска) књижевност служи као призма за испитивање културе у којој настаје, и у којој мери је израз којим се користи политичан. Бавећи се и феноменом постмодерне и постмодернизма у савременој фикцији, у дисертацији се испитује и сврха постмодерних метода – ироније и пародије – у канадским кратким причама објављеним у периоду од 1999. до 2016. године. Премиса којом се води расправа о теоретском оквиру базира се на тврдњи Линде Хачин да је суштински проблем контрадикторности у постмодерни (односно постмодернизму), а уједно и оно што тај феномен карактерише, то што се књижевност не треба тумачити кроз призму „теоријског дискурса који се том књижевношћу бави“, дакле као феномена одвојеног од теорије, критике и дискурса, већ као феномена који настаје „упоредо са“ теоријом (Hutcheon 2004: 14). Суштински, дакле, књижевно дело посматра се као критика друштва и културе само по себи, и део је шире критичке мисли свог доба, а у том смислу, иронија и пародија фигурирају у значајном броју кратких прича објављених на самом почетку 21. века као главни инструмент за критичко испитивање културе, политичког и историјског момента.  Проблем дефиниције, и прецизније њихове манифестације у књижевности, ироније и пародије представља полазну тачку истраживања. Такође, анализирајући формалну као и реторичку улогу ироније и пародије у поменутим наративима савремених кратких прича, дисертација истражује појаву сасвим специфичног тренда који произилази из поетике постмодерне, који се базира на постмодерном одбијању јасних или унитарних система вредности, али се у исто време од постмодерне и удаљава утолико што интегрише плуралност вредности које глобализација доноси, поставља их у друштвени и политички контекст садашњице, све време трагајући за хуманистичком визијом и новим модусима политичке перформативности које постмодернизам, тентативно речено, не препознаје у свим својим интерпретацијама. | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Предложена проблематика истраживања у потпуности је усклађена са литературом коју кандидаткиња наводи у пријави. Основни референтни извори обухватају комплексне критичке ставове водећих теоретичара књижевности и културе у области постмодернизма, Терија Иглтона (Eagleton 2003 и 2012) и Линде Хачн (Hutcheon 2004 и 2005) који, како кандидаткиња валидно истиче у пријави тезе, воде готово усмерен дијалог о томе да ли постмодернизам и теорије које из њега произилазе, а самим тим и поетику постмодерне књижевности, треба посматрати као узрок друштвено-политичке и културне кризе у западном свету (Иглтон), или пак као одговор на исту; или као модус, иако чини се индивидуалног, отпора (Хачн). Поред наведених доминантних приступа проблематици постмодернизма, кандидаткиња такође наводи шири теоријско-референтни оквир који ће неизоставно омогућити дубоко утемељен увид у релевантна питања које постмодернизам данас поставља. Наиме, реч је како о новијим теоријским увидима које заступају Хартли (Hartley 2016) и Брукс (Brooks 2013), тако и о онима који су поставили темеље у овој области попут Сима (Sim 2001) и Тејлора (Taylor 2001). Такође треба напоменути да ће се кандидаткиња у својој интерпретацији кратких прича из збирки ауторке Жужи Гартнер и оних објављених у издањима *The Journey Prize Stories* у периоду од 1999. до 2016. године ослањати на значајне критичке ставове Мери Иглтон (Eagleton 2003 и 2005), Феј Хамил (Hammill 2007), Џоане Гилберт (Gilbert 2004), као и на посебну студију посвећену реторичкој критици чији су уредници Џост и Олмстед (Jost, Olmsted 2004). | | | | | | | | | |
| 3. | Циљеви научног истраживања *(до 500 речи)* | | | | | | | | |
| Критичке интерпретације кратких прича из збирки објављених у издањима *The Journey Prize Stories* и две збирке кратких прича ауторке Жужи Гартнер, у периоду од 1999. до 2016. године илустроваће како се у савременој фикцији, односно савременој канадској краткој причи, примећује значајан утицај постмодерне у погледу структуре текста, као и метода репрезентације односно реторичких инструмената. У том смислу, рад се бави елементима хумора, односно иронијом и пародијом као реторичким, а у исто време и инструментима критике. Рад ће се дотаћи и питања да ли жанровске конвенције односно формална и друга ограничења, имају утицаја на приметан искорак из постмодерних оквира и поред евидентне употребе постмодерних реторичких инструмената. Интерпретације ових наратива откриће управо у постмодерним техникама стварање новог сензибилитета који сугерише да је аутентични политички израз ствараоца могућ и у савременом друштву, у савременој политичкој клими (Канаде), али и да је његов одјек потенцијално ограничен, баш као што је у формалном и конвенционалном смислу и сам жанр кратке приче. Управо ће се у постмодерним техникама репрезентације и приметити свест како о сопственој, тако и оi ограничености дискурса у рецепцији. Обликован друштвено-политичким афинитетима и дистинкцијама садашњице, овај израз је манифестација другачије културне и политичке призме стваралаца, али и читалаштва којима је намењен.  У том смислу, рад има за циљ да ближе дефинише одлике хумора, односно ироније и пародије као реторичких инструмената у савременој канадској краткој причи. Затим, да се применом теоријско-критичког кључа који произилази из испитивања проблематике постмодерне и концепта метамодерне који у литератури и савременим токовима у књижевној теорији и критици фигурира као најрелевантнија опсервација промена у савременој култури и стваралаштву, из критичких интерпретација конкретних примера из савремене канадске књижевности – тематски повезаних кратких прича – изолују карактеристике ироније и пародије које би могле сведочити о аутентичности савремене поетике, или пак потврдити да постмодернизам представља хронично стање у стваралаштву које не препознаје могућност другачијег креативног израза од пастиша и пародије зарад хумора и ламента над сопственом друштвено-политичком парализом. Такав случај би оправдао резигниран став у књижевној теорији и критици о могућности превазилажења „постмодерног стања“ (Lyotard 2004), а питање на које дисертација, у том смислу, мора одговорити јесте да ли је „постмодерно стање“ уопште стање које суштински онемогућава превазилажење епистемолошке и онтолошке парализе и друштвено-политичке немоћи, или је постмодерна, у својој стваралачкој креативности, управо усавршила критичке инструменте – иронију и пародију – којом савремена књижевност ствара простор за критику.  Критички кључ дефинисан у раду примениће се на приче објављене у периоду од 1999. до 2016. године у публикацијама *The Journey Prize Stories* као и две збирке кратких прича ауторке Жужи Гартнер. Приче из различитих збирки сврстане су у тематске целине по темама које обрађују – темама, које у периоду који се обухвата корпусом, опстају као релевантне. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Имајући у виду комплексност терминолошких, идеолошких, политичких и других фактора у дефинисању феномена као што су постмодерна и постмодернизам, и поетике која произилази из те традиције, ова дисертација, у духу постмодерне рефлексивности и ауто-ироније, преиспитује реторичке инструменте – иронију и пародију – као суштински важне за уоквиравање теоријског кључа, односно његову практичну примењивост на књижевно стваралаштво, али са свешћу да управо предмет њеног истраживања може довести до циркуларности или немогућности долажења до „једне“ интерпретације дела.  У дисертацији ће се образложити став да савремена књижевност, или прецизније, савремена канадска кратка прича, иако уроњена у тековине постмодерне, проналази простор у коме испољава аутентичну друштвено-политичку улогу, и то управо користећи пластичност постмодерних стваралачких форми и инструмената. Савремени стваралац саживљен је са дискурсима који су међусобно инконгруентни или искључиви, али је и способан да своје „стање“ сагледа, критички, иронично и саосећајно, као једноставно *савремено* стање које своја решења мора налазити у „малим наративима“ (Lyotard 2004), али наративима који не морају нужно своје темеље пронаћи у наративима из прошлости. Управо ова одлика савременог стваралаштва, и ослањање на иронију и пародију, негира финалност постмодерне мисли о епистемолошкој и онтолошкој парализи. | | | | | | | | | |
| 5. | Примењене научне методе *(до 300 речи)* | | | | | | | | |
| Теоријски оквир као кључ за тумачење савремене канадске кратке приче ближе ће дефинисати иронију и пародију као реторичке инструменте, а затим их испитати у контексту постмодерне књижевности. Став који се предлаже је да иронија и пародија нису нужно средство за постизање хумористичког ефекта, већ инструменти критике, па ће студија Линде Хачин под називом *Критичка оштрина ироније: теорија и политика ироније* (*Irony’s Edge: The Theory and Politics of Irony*), објављена 2005. године, представљати окосницу у дефинисању ових реторичких инструмената. Такође, супротставиће се и два опречна погледа на постмодерну књижевност – критички осврт, између осталих, Терија Иглтона, као једног од најгласнијих критичара претпостављених карактеристика феномена постмодерне и постмодернизма у књижевној теорији, књижевности и критици; и Линде Хачин, једне од савремених критичара који феномен постмодерне и постмодернизма посматрају као аутентични израз културе. Линда Хачин види постмодерну културу кроз њен однос са оним што се, посебно у пост-структуралистичкој критици, назива „доминантном, либералном, хуманистичком културом“ (Hutcheon 2004: 6), и како ова критичарка наводи, постмодерна струја доминантну културу сагледава из призме која не види једну, унитарну могућност помирења хуманистичких контрадикција. Линда Хачин и Тери Иглтон у својим студијама, *Поетика постмодернизма* (први пут објављена 1988. године) и *Шта после теорије* (први пут објављена 2003. године) изражавају дијаметрално супростављене ставове о постмодернизму и теоријама које из њега произилазе, а самим тим и о поетици постмодерне књижевности: Иглтон их види као узрок друштвено-политичке и културне кризе у западном свету, док их Хачин посматра као одговор на исту, и модус, како чини се индивидуалног, отпора. | | | | | | | | | |
| Предложена тема се прихвата неизмењена | | | ДА | | | **НЕ** | | | |
| Коначан наслов теме докторске дисертације | | | *Postmodern Interpretations of the Contemporary Canadian Short Story / Постмодерна тумачења савремене канадске кратке приче* | | | | | | |
| **ЗАКЉУЧАК** *(до 100 речи)* | | | | | | | | | |
| Докторска дисертација под називом *Postmodern Interpretations of the Contemporary Canadian Short* Story, односно *Постмодерна тумачења савремене канадске приповетке* (оригинални наслов теме) ће се позабавити иронијом и пародијом из угла испирисаног расправама о постмодерној теорији као методама у којима се огледа политичко-идеолошка димензија стваралаштва. Такође ће испитати проблематику постмодерне репрезентације као и манифестације у савременој канадској фикцији на примеру кратких прича објављених у периоду од 1999. до 2016. године са циљем да истражи како то савремена (канадска) књижевност служи као призма за испитивање културе у којој настаје и у којој мери је израз којим се користи политичан. Реч је о комплексном теоријском истраживању које свакако може да допринесе развоју Студија канадске књижевности и културе ван граница наше земље.  Комисија предлаже модификацију назива предложене теме докторске дисертације и то тако да се реч „приповетка“ у наслову замени терминолошки адекватнијом варијантом превода, „кратка прича“, тако да коначни наслов теме докторске дисертације буде *Постмодерна тумачења савремене канадске кратке приче.* Ова модификација ни на који начин не утиче, чак ни у погледу жанровског одређивања корпуса, на садржај предлога теме докторске дисертације, а прецизније нијансира превод назива теме која ће бити писана на енглеском језику.  **Стога, Комисија има задовољство да** **предложи Наставно-научном већу Филозофског факултета и Научно-стручном већу за друштвене и хуманистичке науке Универзитета у Нишу да *прихвате* овај предлог и тиме омогуће кандидаткињи мср Сањи Игњатовић да започне рад на својој дисертацији.** | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-004/19-020** | | | | | |
| Датум именовања Комисије | | | | **23. 5. 2019. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Весна Лопичић, редовни професор | | | | председник |  | | |
| Англоамеричка књижевност и култура | | | Филозофски факултет у Нишу | |
| (Научна област) | | | (Установа у којој је запослен) | |
| 2. | | Др Милена Каличанин, доцент | | | | ментор, члан |  | | |
| Англоамеричка књижевност и култура | | | Филозофски факултет у Нишу | |
| (Научна област) | | | (Установа у којој је запослен) | |
| 3. | | Др Владислава Гордић Петковић, редовни професор | | | | члан |  | | |
| Енглеска и америчка књижевност | | | Филозофски факултет у Новом Саду | |
| (Научна област) | | | (Установа у којој је запослен) | |
| 17.6.2019. године, Ниш и Нови Сад  ……………………………… | | | | | | | | | |