**МОЛБА**

**ЗА АНГАЖОВАЊЕ ДЕМОНСТРАТОРА**

**ЗА ПОМОЋ У РЕАЛИЗАЦИЈИ НАСТАВНИХ АКТИВНОСТИ**

Департман:

**Департман за англистику**

Академска година: **2019/2020**. Семестар: **јесењи**

Име и презиме студента-демонстратора за чије се ангажовање подноси молба: **Иван Стаменковић**

Студент треће године студија: **ДАС Филологије, Филозофски факултет, Универзитет у Нишу** (програм, факултет, универзитет)

Просечна оцена у току студија:

* на докторским студијама: 10
* на мастер/магистарским студијама: 10
* на основним студијама: 9,81

**ОБРАЗЛОЖЕЊЕ**

Студијски програм на коме је потребна помоћ демонстратора

**ОАС Англистике** (ОАС, МАС, назив програма)

Предмети на којима би демонстратор био ангажован:

|  |  |  |  |
| --- | --- | --- | --- |
|  | Назив предмета | семестар | број часова вежби |
| 1. | **Увод у студије енглеског језика** | **1.** | **4** |
|  | УКУПНО | | **4** |

**Образложење потребе за ангажовањем демонстратора**

**Оптерећење свих сарадника на департману који подноси захтев**:

**Оптерећење свих наставника и сарадника ажурирано је у плавој књизи и доступно на:** https://www.filfak.ni.ac.rs/sednice/materijali/item/download/1268\_4f3df9624c61cba6fea6ade1a72ddfe1

**Навести конкретне разлоге због којих је потребна помоћ демонстратора:**

Два су основна разлога за упућивање молбе за ангажовање мср Ивана Стаменковића, студента треће године докторских студија ДАС Филологије, као демонстратора на предмету *Увод у студије енглеског језика*, једном од обавезних предмета на Департману за англистику у 1. семестру.

Прво, то је потреба за помоћи у држању вежби на датом предмету. Наиме, на том предмету већ шест година изводим вежбе сам, од тога пет година у звању доцента и годину дана у звању ванредног професора. Такође, сходно подацима из Плаве књиге, а не рачунајући Морфосинтаксу, где у поменутом документу тренутно замењујем др Љиљану Јанковић, имам 11 часова предавања и 8 часова вежби, односно укупно 19 часова наставе на годишњем нивоу или 9,5 часова наставе по семестру, што оставља довољно простора за поверавање дела часова наставе демонстратору.

Друго, то је квалитет самог предложеног студента. Наиме, мср Иван Стаменковић завршио је ОАС Англистике као најбољи студент у генерацији, са просечном оценом 9,81. Уписао је мастер студије на истој установи као први на ранг листи и носилац индекса број 1. Мастер студије је завршио јуна 2013. године положивши све испите са оценом 10 и одбранивши мастер тезу под називом *Анализа дискурсних корака и стратегија неучтивости у српском и енглеском језику: контрастивна студија*, под менторством проф. др Биљане Мишић Илић, такође са оценом десет. Новембра 2015. године уписао је докторске академске студије филологије на нашем факултету, где је положио све испите такође са просечном оценом 10. Тренутно је на трећој години и ради на пријави теме докторске дисертације. Део испита са докторских студија овај студент је положио током свог једногодишњег студијског боравка на Универитету Ото-Фридрих у Бамбергу, у Немачкој. Наиме, тамо положени испити (које је такође све положио са оценом 10), признати су одлуком одговарајуће комисије као испити положени на нашем факултету.

Иван Стаменковић добитник је већег броја додатних стипендија и признања. Двоструки је добитник стипендије Министарства просвете Републике Србије „Доситеја“ Фонда за младе таленте Министарства за омладину и спорт Републике Србије, коју годишње добија 1000 најбољих студената у Србији. Такође је добитник и стипендије за студијско путовање у оквиру програма „Добро дошли у Немачку“ у организацији Европског покрета у Србији, Амбасаде СР Немачке у Србији и Баварског академског центра за средњу, источну и југоисточну Европу (BAYHOST), коју добија 60 најбољих друштвено активних студената у Србији. На четвртој години основних академских студија Филозофски факултет Универзитета у Нишу додељено му је признање за најбољег студента основних академских студија за школску 2009/2010. годину.

Мср Иван Стаменковић до сада је објавио 4 рада категорије М14, 1 рад категорије М45, 1 рад категорије М51, један рад у изводу (М34) и 2 стручна превода. Додатно је објавио и 3 рада који немају М категоризацију. До сада је са саопштењима учествовао на 6 међународних научних конференција и скупова.

Детаљнија био-библиографија мср Ивана Стаменковића доступна је у прилогу.

На основу наведеног, оцењујем да је мср Иван Стаменковић одличан студент који заслужује да добије прилику да на Департману за англистику нашег факултета буде ангажован као демонстратор.

У Нишу,

30. августа 2019. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Владан Павловић

ванредни професор